open-index/open-wikipedia-markdown huggingface dataset:
Lys van grootste munisipaliteite in Nederland

Hierdie is 'n **lys van grootste munisipaliteite in Nederland**. Die lys is volgens bevolking op 1 Januarie 2025:

## Sien ook 
* Lys van munisipaliteite in Nederland

## Bronne 

Amsterdam airphoto.jpg‎|Amsterdam
RotterdamMaasNederland.jpg|Rotterdam
Skyline Den Haag.JPG|Den Haag
Domuitzicht8.jpg|Utrecht
Hoogbouw Eindhoven.jpg|Eindhoven
2007-02-15 Grote Markt - door Martijn Middel.jpg|Groningen
Paleis-raadhuis.jpg|Tilburg
Skyline Almere.jpg|Almere
Viewcityhallnijmegensintsteven.jpg|Nijmegen
2010-05-21-breda-by-RalfR-06.jpg|Breda
2008-09 arnhem sabelspoort.JPG|Arnhem
Centrum, Haarlem, Netherlands - panoramio (72).jpg|Haarlem
Raadhuisplein (6488534933).jpg|Apeldoorn
Hoofddorp, Netherlands - panoramio (13).jpg|Haarlemmermeer
Amersfoort city center.jpg|Amersfoort
Zaanseschans 07 2014 - panoramio.jpg|Zaanstad
Grote Markt Enschede 2019 2.jpg|Enschede
's-Hertogenbosch vanaf St Jan.jpg|'s-Hertogenbosch
Montagne Noire

duimnael|250px|Die Pic de Nore
Die **Montagne Noire** (let. "Swart Berg") is 'n bergreeks in die suidweste van Frankryk. Dit is geleë aan die suidwestelike punt van die Massif Central. Dit is geleë in die grensgebied van die Tarn, Hérault en Aude departmente. Die reeks se hoogste punt is die Pic de Nore teen 1&nbsp;210&nbsp;m.

Die berg val binne die Parc naturel régional du Haut-Languedoc.
Corbières (streek)

]]
Die **Corbières** (in Oksitaans ***las Corbièras***, in Katalaans ***les Corberes***) is 'n natuurlike gebied in Languedoc-Roussillon in die suide van Frankryk. Dit is 'n streek wat bekend is vir sy wynbou en heuning wat gegrond is op roosmaryn en wat onder die handelsnaam *Miel de Narbonne* verkoop word. Die Corbières is geleë in die departemente Pyrénées-Orientales en Aude. Dit begin by étang de Leucate (of étang de Salses), naby Perpignan en strek tot by Carcassonne. In die noorde word die Corbières van die Minervois geskei deur die Auderivier. Die hoogste punt in die Corbières is die pic de Bugarach teen 1&nbsp;230&nbsp;m.

Die Corbières kan in drie verskillende dele verdeel word:
* Die *haute Corbière* (opper Corbière) geleë in die suidweste;
* Die Corbière occidentale (westelike Corbière) in die noordweste; en
* die *Corbière de bordure* of *Basse-Corbière* in die noorde en ooste. Die presiese benaming van die deel van die Corbières is die Corbières maritimes.
Eugène Viollet-le-Duc

[duimnael|links|Viollet-le-Duc se ontwerp vir 'n konsertsaal uit [1864 met Gotiese elemente van steen, klip en gietyster. Gepubliseer in ''Entretiens sur l'architecture''.]]
**Eugène Emmanuel Viollet-le-Duc** (27 Januarie 1814 – 17 September 1879) was 'n Franse argitek en teoretikus wat beroemd is vir sy restourasies van middeleeuse geboue. Viollet-le-Duc wat in Parys gebore is was 'n sentrale figuur in die Gotiese Herlewing in Frankryk aangesien hy in die publieke diskoers oor "eerlikheid" in argitektuur was, wat uiteindelike bo alle wedywerende style sou uitstyg, om die gees van Modernisme toe te lig. Sir John Summerson het gemeen "daar was twee opperste vername teoretici in die geskiedenis van Europese argitektuur—Leon Battista Alberti en Eugène Viollet-le-Duc" (Summerson 1948).

## Eksterne skakels 
*
Palts

[duimnael|300px|Die Keiserpalts in Goslar in die Duitse deelstaat [Nedersakse]]

'n **Palts** was een van 'n reeks koninklike verblyfplekke in die Frankiese Ryk en later in die Heilige Romeinse Ryk. Die woord is afgelei van die Latyns *palatium* (paleis).

In die Merowingiese tydperk, dus in die vroeë middeleeue, het die Frankiese konings nog nie 'n vaste verblyfplek gehad nie en het hy die land deurreis en van burg na burg getrek. Dít was nodig om kontak met die plaaslike leiers en die bevolking te handhaaf. Die koning het dan telkens 'n sitting gehou wanneer hy by een van die wonings in die ryk aankom en bestuurssake met betrekking tot die streek behandel en ernstiger regsprake hanteer.

Paltse is dus opgerig om te voldoen aan die infrastruktuur wat so 'n reisende koning nodig gehad het. Dit het hofhouding van enkele honderde ingesluit en die paltse het tot uitgebreide komplekse ontwikkel, met ten minste 'n residensie, 'n kerk en 'n groot hoewe. In die omgewing van biskopsetels was daar ook groot abdye.

Met die sentralisering van mag in Parys onder Karel die Grote en sy opvolgers het die belangrikheid van die paltse in die Frankiese Ryk afgeneem. Die Heilige Romeinse Ryk het egter altyd uit 'n los-vas federasie van vorstedomme bestaan wat in onderlinge samewerkingsverband gestaan het maar geen sentrale staat gehad het nie. Die Heilige Romeinse Keiser het wel na algemene ryksbelang omgesien en nie ingemeng met die aangeleenthede van die hertogdomme, graafskappe en bisdomme waaruit die ryk bestaan het nie. Die keiser is onder die vorste van die ryk gekies. Om te verhinder dat die keiser se tuis vorstedom 'n voordeel bo die ander sou behaal het die keiser soos die Frankiese heersers van ouds van stad na stad gereis wat die volgehoue instandhouding van paltse in die ryk genoodsaak het.

Paltsgrawe het aan die hoof van paltse gestaan en het ook as die koning of keiser se verteenwoordiger opgetree wanneer hy nie daar te huise was nie.
Carlo

**Carlo** (Volle naam Carlo de Goede) is 'n Suid-Afrikaanse musikant. Hy het sy sangloopbaan op ouderdom 12 begin en het mettertyd menige diplomas en trofeë gewerf. Terwyl hy nog op skool was, is hy gekies om die hoofrol in 'n musiekblyspel van die bekende “Grease” te speel in Johannesburg. In 2001 is hy gekies om Suid-Afrika te verteenwoordig in Amerika as 'n kunstenaar vir Mother City Records (gestig deur Mr Eddie Singleton, eienaar van Mo-Town Records VSA). Carlo was ook die hoofsanger van die groep "Amy Blue" wat heel dikwels by La Med, Kampsbaai opgetree het. In sy kort tydjie by "Blue Productions" het hy die verhoog in 'n verskeidenheids-konsert met die bekende Sonja Herholdt gedeel by die High Street Teater. Hy het 'n paar inleidingstukke vir die “Nigerian Gladiators” gedoen, Notorious en Vibe. In 2004 was Carlo deel van 'n “Duck Charles” produksie ter herdenking van die legendariese Cliff Richards se musiekloopbaan, en selfs die taaiste kritikus kon nie anders as om saam te sing en dans nie. 

Die teaterstuk het oor 'n tydperk van agt weke groot naam gemaak en het in verskeie Kaapse koerante verskyn. Op daardie stadium het hy gevoel dat 'n skuif na die Afrikaanse mark 'n beter keuse sou wees. In 2006 het Carlo ingeskryf vir die Afrikaanse weergawe van die bekende realiteitsprogram, Idols en het hy tot by die Top 16 gevorder. Daarna is sy CD, "Ek moet weet" by die Absa KKNK 2008 vrygestel. 

## Sien ook 
* Lys van Suid-Afrikaanse musikante

## Eksterne skakels 
* Carlo se webwerf 
* Carlo se Facebook-bladsy
*
Pous Stefanus V

**Stefanus V (VI)** was die 110de pous van die Rooms-Katolieke Kerk.
Weens die statusverandering van Pous Stefanus (II), was Stefanus V vanaf die begin van die 13de eeu tot 1961 bekend as Stefanus VI en was hy die 111de pous.  Sien Die spesiale geval van Pous Stefanus (II) vir volle besonderhede.

## Biografie 
**Pous Stefanus V (VI)** is in 'n adellike Romeinse familie van die Via Lata distrik, gebore, die seun van Hadrianus.  Hy word opgevoed deur 'n familielid, biskop Sagaria, die bibliotekaris van die Vatikaan.  Pous Marinus I benoem hom tot kardinaal-priester van Santi Quattro Coronati.  In September  885 volg hy Pous Adrianus III op sonder om te wag vir die goedkeuring van keiser Karel III, die Dikke.  Hy regeer tot sy dood op 14 September 891 en word opgevolg deur Pous Formosus.  
Die naam ‘Stefanus’ beteken 'gekroonde'.

## Pontifikaat 
**Pous Stefanus V (VI)** voer die politiek van Pous Nicolaas I verder.  Hy smee 'n band met die jong Slawiese Kerke.  Om orde te probeer handhaaf neem hy Koning Guido II van Spoleto aan "as sy seun" en kroon hom op 21 Februarie 891 tot keiser.  Hy het ook Lodewyk die Blinde as koning van die Provence erken.

Tydens Stefanus V se pontifikaat was daar hongersnood in Rome veroorsaak deur droogte en sprinkane.  Die pouslike skatkis was leeg en die pous het sy vader se rykdom gebruik om die lot van die armes te verlig en kerke te herstel.

Aurelius, aartsbiskop van Lyon het geweier om Teutbold wat wettig as aartsbiskop van Langres verkies is, te wy.  Stefanus het dit toe self gedoen.  Die pous het ook die willekeurige optrede van die aartsbiskoppe van Bordeaux en Ravenna teengestaan.  Hy het die pousdom verdedig teen die aanvalle van Photius, patriarg van Konstantinopel en op sy versoek het keiser Leo Photius verban.  Hy het ook die keiser gevra vir oorlogskepe en soldate om die aanslae van die Sarasene af te weer.

## Bibliografie
* Davis, R. (1995). The Lives of the Ninth-Century Popes from A.D. 817 – 891 (English Translation of the Liber Pontificalis) Liverpool University Press.
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Paljas (rolprent)

***Paljas*** is 'n Afrikaanse rolprent wat op 23 Januarie 1998 uitgereik is. Die regisseur was Katinka Heyns terwyl die storie deur Chris Barnard geskryf is. Dit het sowat R2,4 miljoen by die loket verdien.

## Genre 
Die rolprent is 'n drama.

## Toekennings 
Die rolprent is ingeskryf vir die 70ste Academy Award vir beste buitelandse fliek, die eerste Suid-Afrikaanse benoeming sedert die einde van die apartheidsera.

Die rolprent het in 1997 vyf toekennings by die M-Net All Africa Film Awards gewen.

## Hoofrolspelers 
* Marius Weyers as Hendrik MacDonald
* Aletta Bezuidenhout as Katrina MacDonald
* Liezel van der Merwe as Emma MacDonald
* Larry Leyden as Willem MacDonald
* Jan Ellis as Nollie
* Ian Roberts as Frans
* Ellis Pearson as Manuel
* Gérard Rudolf as Jan Mol
* Marthinus Basson as Dominee
* Gys de Villiers as Sirkusbaas

## Storie 
'n Gesin trek na 'n afgeleë deel van die Karoo in Suid-Afrika. Hulle lewens word ingrypend verander toe 'n rondtrekkende sirkus 'n mimiekkunstenaar (gebarespeler) op die dorp agterlaat.

## Verwysings 
## Eksterne skakels 
* Die IMDB fliek databasis
Heinz Winckler

**Heinz Carl Heinrich Winckler** (gebore 22 Maart 1978) is 'n Suid-Afrikaanse sanger en wenner van die eerste seisoen van die Suid-Afrikaanse weergawe van *Idols*. Sy eerste Afrikaanse album, *Ek kan weer in liefde glo*, is in 2009 uitgereik.

Heinz is op Stellenbosch, Wes-Kaap gebore as die oudste van drie kinders. Hy het regte gestudeer aan die Universiteit Stellenbosch. Nadat hy *Idols* gewen het, het hy sy studies opgeskop vir sy musiekloopbaan. Hy is getroud met Aletté-Johanni en hul eersteling, Lian Theo, is op 23 Mei 2010 gebore.

## *Idols*
*Idols* was die Suid-Afrikaanse weergawe van die Britse *Pop Idol*-program, en is aangebied as 'n talentkompetisie waar deelnemers voortdurend uitgeskakel word om die aantal deelnemers te verminder. Tydens die program is na Winckler verwys as "Hunky Heinz".

### Liedjies gesing op *Idols* 
* Oudisie: ''I'm a Believer* van Smashmouth
* Top-50: *Drops of Jupiter (Tell Me)*, van Train
* Top-11: *I Don't Wanna Miss a Thing*, van Aerosmith
* Top-8: *Higher*, van Creed
* Top-6: *Shallow Waters*
* Top-4: *Every Breath You Take*, van Sting
* Top-4: *Soledad*, van Westlife
* Eindronde: *Once in a Lifetime*; *Drops of Jupiter (Tell Me)*, van Train; *Soledad*, van Westlife

## Loopbaan na *Idols* 
Winckler se debuut-enkel, *Once in a lifetime*, behaal dubbelplatinum in Suid-Afrika. Sy daaropvolgende debuutalbum, *One step closer*, sluit die liedjie in asook *Soledad'', 'n "cover" van die Westlife-lied wat hy tydens Idols opgevoer het, en *Next stop happiness*, wat ook later as 'n enkel uitgereik is.

## Diskografie 
duimnael|regs|250px|

### Albums 
* *Idols: The Album* (2002)
* *One Step Closer* (November 2002)
* *Come Alive* (September 2004)
* *Moment Of Truth* (September 2006)
* *Live In Concert – The DVD*
* *Ek Kan Weer In Liefde Glo*, 2009 SELECT
* *24/7/365* (2011)

### Enkelspelers 
* *Once In A Lifetime* (Junie 2002)
* *Next Stop Hapiness* (Maart 2004)
* *One Step Closer*
* *The Way It Is*
* *Can’t Lose With You*
* *Drowning Me*
* *Only For You*
* *Thank You*
* *Another Day*
* Love's Supposed To Be

## Filmografie 
* Getroud met Rugby: Die Onvertelde Storie, 2011 as J.P. Viviers
* Mooirivier, 2015 as die sanger Dave Meyer

## Verwysings 
## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* Heinz Winckler se tuisblad 
*
Fiela se kind (rolprent)

***Fiela se kind*** is 'n Afrikaanse rolprent wat op 12 Februarie 1988 vrygestel was. Die regisseur was Katinka Heyns en die draaiboek is deur Chris Barnard geskryf. Die rolprent is gebaseer op 'n roman met dieselfde naam geskryf deur Dalene Matthee.

## Genre 
Die rolprent kan as 'n drama beskryf word.

## Hoofrolspelers 
* Shaleen Surtie-Richards as Fiela
* Marchelle Verwey as Nina sr.
* André Rossouw as Elias
* Dawid Minnaar as Benjamin sr.
* Jan Ellis as Benjamin jr.
* Annie Malan as Nina jr.
* Andrè Jakobus Visstert as mnr. Goldsbury
* Goliath Davids as Selling Komoetie

## Storielyn 
Fiela se Kind vertel die storie van 'n wit seun wat deur 'n bruin familie grootgemaak word.

'God vergewe ons baie, maar God vergewe ons nie die kwaad wat ons 'n kind aandoen nie.'

Aan die een kant van die berg, in die Lange Kloof, woon Fiela Komoetie, verknog aan haar hanskind – deur die Here aan haar 'toebetrou' een nag toe sy hom as driejarige gekry het waar hy voor haar deur staan en huil, 'n weggooilam. Aan die ander kant van die berg, in die Bos, woon die houtkapper Elias van Rooyen en sy vrou Barta, wie se driejarige kind weggeraak het.

Die een kind is Benjamin Komoetie, die ander Lukas van Rooyen. Is dit dieselfde mens? Kon 'n klein kind so ver geloop het, uit die Bos tot in die Lange Kloof? Dié vraag word nege jaar later oopgekrap deur twee sensusmanne wat deur die Lange Kloof reis en die wit kind met die blou oë tussen die bruinmense kry.

En jare later is dit die vraag wat Benjamin/Lukas self vra: Wie is ek? Hy móét weet, anders kan die vrou wat hy liefgekry het nooit syne wees nie. Die antwoord is daar, weet hy: iewers in homself, diep verskuil in die verlede, bly dit hom ontwyk.

## Sien ook 
* Lys van Afrikaanse rolprente

## Verwysings 
## Eksterne skakels 
* IMDB fliek databasis
Fiela se kind

**Fiela se kind** is 'n Suid-Afrikaanse roman deur Dalene Matthee wat in 1985 gepubliseer is. Die boek is oorspronklik in Afrikaans geskryf, maar is later in verskeie andere tale, waaronder Engels, Frans, Duits, Nederlands, Spaans, Italiaans, Hebreeus en Yslands, vertaal.

## Storie 
Die verhaal speel hom af in die negentiende eeu in die woude van Knysna, Suid-Afrika, en handel oor die ervaringe van 'n Kleurlingvrou en haar gesin wat 'n wit weggooikind aanneem. Nege jaar later word die kind van haar weggeneem en gedwing om by 'n wit houtkappersgesin te woon wat beweer dat hy hul verlore seun is. Ironies genoeg is sy omstandighede by die wit gesin heelwat slegter as by die bruinmense, wat as van 'n laer klas beskou is vanweë hul ras. Die klimaks volg 'n paar jaar later wanneer sy wit "moeder" erken hy is nie haar regte seun nie en hy na sy oorspronklike gesin (Fiela en haar man Selling, nie sy biologiese ouers nie) terugkeer.

## Fliek 
Die roman is verfilm en die rolprent *Fiela se kind* is in 1988 uitgereik, met Shaleen Surtie-Richards in die rol van Fiela.

## Sien ook 
* Kringe in 'n bos
* Lys van boeke deur Dalene Matthee

## Eksterne skakels 
* de Kock, Anita: Fiela se Kind - die boek en die rolprent. In: Lantern. Die Kultuurtydskrif. Jaargang 41, nr. 2, 1992, ISSN 0023-8422
* Lys van Dalene Matthee se boeke op die amptelike webwerf. Geargiveer op die Internetargief.
Die storie van Klara Viljee (rolprent)

**Die storie van Klara Viljee** is 'n Afrikaanse rolprent wat op 31 Januarie 1992 vrygestel is. Dit het R2&nbsp;483&nbsp;074 by die loket verdien. Die regisseur was Katinka Heyns.

## Genre 
Die rolprent is 'n drama. Dit het geen ouderdomsperk nie, maar ouerleiding word aanbeveel.

## Hoofrolspelers 
* Anna-Mart van der Merwe as Klara Viljee
* Gavin van den Berg as Pietman Willemse
* Regardt van den Bergh as Dawid die skoolhoof
* Trix Pienaar as Rose
* Lida Botha as Tant Mollie
* Johan Botha as Neels
* Wilma Stockenström as Miss Lizzie Sauer

## Storie 
Die fliek speel af in die laat 1950's in 'n klein Suid-Kaapse vissersdorpie waar die hoofkarakter sukkel om haarself van haar verlede te bevry. Nadat sy haar pa en verloofde op die see verloor, besluit sy dat sy nooit weer die see wil sien nie, en bou haar huis agter 'n sandduin. Sy besluit ook om nooit weer vis te eet nie.

Verskeie jare later ontvang sy nuus wat veroorsaak dat sy die duin stukkie vir stukkie begin opgrawe en wegdra. Sy leer dat haar verloofde nog leef, maar na Kaapstad gevlug het nadat hy 'n plaaslike meisie swanger gemaak het. Die dorp se inwoners begin om hulle eie lewe te ondersoek en ondergaan sodoende 'n wonderlike vernuwing.

## Sien ook 
* Lys van Afrikaanse rolprente

## Eksterne skakels 
* IMDB fliek databasis
Katinka Heyns

**Katinka Heyns** (20 September 1947 -) is 'n belangrike rolprentvervaardiger, regisseur en ook aktrise. Sy stig haar eie maatskappy, *Sonneblom Films* in 1974. In 1978 tree sy in die huwelik met die skrywer Chris Barnard.
Hy is in Desember 2015 oorlede.

## Loopbaan 
Sy begin haar loopbaan as aktrise in Jans Rautenbach se rolprent *Katrina* (1969). Sy vertolk ook ander rolle in verskeie van Rautenbach se films, waaronder Jannie totsiens (1970), *Pappa Lap* (1971) en ''Eendag op 'n Reëndag* (1975). Sy het baie aandag ontvang vir haar rol in Manie van Rensburg se televisiekomediereeks *Willem.*

As gevolg van die destydse apartheidsbeleid in Suid-Afrika, was daar ernstige sensuurwette, maar Heyns kon dit regkry om steeds dokumentêre films oor verskillende literêre individue te maak. Sy het die produksiemaatskappy Sonneblom Films in 1974 gestig. Deur hierdie onderneming kon sy unieke films skep. Al die draaiboeke vir haar rolprente is deur haar man Chris Barnard geskryf . Haar films sluit in: *Fiela se Kind* (1987), *Die Storie van Klara Viljee* (1991), *Paljas* (1997) en *Die Wonderwerker'' (2012). 

### Filmstyl 
Heyns is sterk beïnvloed deur die filmmaker Jans Rautenbach. In 'n bedryf wat oorheers word deur manlike filmmakers, skep Heyns deurgaans films wat fokus op vroulike bemagtiging en spesifiek vroulike ervarings. Keyan G. Tomaselli, 'n professor aan die Universiteit van KwaZulu-Natal, merk op hoe Heyns se films kommentaar lewer op die politieke klimaat in Suid-Afrika deur 'n feministiese lens aan te wend. Haar films poog om politieke en kulturele ervarings van spesifiek mense en omstandighede in Suid-Afrika uit te beeld, terwyl ander regisseurs van haar tyd gefokus het op die reproduseer van Amerikaanse stylfilms. Haar films roep temas op in verhoudings, liefde en stryd, terwyl hulle terselfdertyd twyfel stel oor geslagsvoorstellings in die Suid-Afrikaanse kultuur. Deur haar films probeer Heyns minder bekende kwessies en idees in die globale gesprek bring, soos geestesongesteldheid en vroulike bemagtiging, in die konteks van die Suid -Afrikaanse kultuur.

## Aktrise 
Katinka het in die volgende rolprente gespeel:
* Eendag op 'n Reëndag (1975)
* Die Sersant en die Tiger Moth (1974)
* Pappalap (1971)
* Jannie totsiens (1970)
* Katrina (1969)

## Vervaardiger 
Katinka het die volgende rolprente vervaardig:
* ''The Angel, the Bicycle and the Chinaman's Finger* (1991)

## Regisseur 
Katinka was die regisseur van die volgende rolprente:
* *Fiela se kind* (1988)
* *Die Storie van Klara Viljee'' (1998)
* Die wonderwerker (2012)

## Sien ook 
* Lys van prominente Afrikaners

## Verwysings 
## Eksterne skakels 
*
Alarik II

duimnael|regs|250px|Die Koninkryk van die Wesgote onder Alarik II. 
**Alarik II**, ook bekend as Alaric, Alarich, en *Alarico* in Spaans en Portugees of *Alaricus* in Latyn (Gesterf: 507) het sy vader Eurik in 485 as die agste koning van die Wesgote opgevolg. Sy ryk het die hele Hispanië, behalwe die noordwestelike hoek, asook Gallia Aquitania en die grootste deel van die toe nog onverdeelde Gallia Narbonensis ingesluit. 

Alarik was 'n Arianer maar hy het die vervolgingsbeleid van sy vader teenoor die Katolieke grootliks laat vaar. In 506 het hy selfs die hou van die Konsilie van Agde in sy gebied toegelaat.

Hy het 'n kommissie saamgestel wat op grond van die Romeinse Reg 'n wetboek vir sy Romeinse onderdane moes opstel. Die werk staan bekend as die *Breviarium Alaricianum*. 
duimnael|links|300px|Geveg tussen die Franke en die Wesgote.
Alarik het gepoog om hom te hou by die verdrag wat sy vader met die Franke gesluit het. Hy het dan ook geweier om asiel aan Afranius Syagrius, die voormalige heerser van die Domein van Soissons wat deur Clovis I verslaan is, te verskaf en hom gevangene geneem en aan Clovis gerepatrieer waar hy onthoof is. Wedywering tussen die twee Germaanse koninkryke en hulle konings sou egter noodwendig tot geskille lei. Op 'n stadium is daar selfs 'n persoonlike onderhoud tussen Alarik en Clovis gehou op 'n klein eiland van die Loire, naby Amboise. Daar het hulle omhels, gemoedelik gesels, saam feesmaaltye genuttig en op vriendelike voet uitmekaar gegaan. Clovis I wou egter graag die Gotiese deel van Gallië vir die Frankiese Ryk inpalm en het in Alarik se Arianisme 'n voorwendsel vir oorlog gevind. Clovis is in die planne gesterk deur sy Katolieke vrou uit Boergondië, Clotilda. Die tussenbeidetreding van Theoderik, Koning van die Oosgote en skoonvader van Alarik, het te vergeefs geblyk. Die twee leërs het in 507 op die Campus Vogladensis naby Poitiers slaags geraak in die Slag van Vouillé. Die Gote is verslaan en hulle koning Alarik II wat op die vlug geslaan het, is doodgemaak volgens oorlewering deur Clovis self.

As gevolg van hulle nederlaag het die Wesgote al hulle besittings in Gallië verloor behalwe vir Septimanië, die westelike deel van Gallia Narbonensis. Alarik is deur sy onegte seun, Gesalek, opgevolg aangesien sy wettige seun Amalarik nog 'n kind was.

## Verwysings 
* Edward Gibbon, *The History of the Decline and Fall of the Roman Empire*  Hoofstuk 38
Jannie totsiens

***Jannie totsiens*** is 'n 1970 Suid-Afrikaanse sielkundige rillerfilm. Die regisseur en skrywer was Jans Rautenbach. Dit is destyds beskou as 'n allegorie van die Suid-Afrikaanse samelewing.

## Hoofrolspelers 
* Hermien Dommisse as Magda
* Katinka Heyns as Linda
* Jill Kirkland as Liz
* Patrick Mynhardt as George
* Cobus Rossouw as Jannie Pienaar
* Dulcie Van den Bergh
* Don Leonard

## Storie 
Die film speel af in 'n inrigting vir geestesiekes as sinnebeeld van die Suid-Afrikaanse gemeenskap onder apartheid en ondersoek die Afrikaner-psige. 'n Nuwe aankoms by 'n geestesinstituut word eenkant gestoot deur die ander pasiënte, totdat hulle hom as sondebok gebruik as 'n ander pasiënt sterf.

## Sien ook 
* Lys van Afrikaanse rolprente

## Verwysings 
## Eksterne skakels 
*
Katrina (rolprent)

**Katrina**  is 'n Afrikaanse rolprent wat in 1969 vrygestel is. Die regisseur was Jans Rautenbach. Die draaiboek is geskryf deur Emil Nofal en Jans Rautenbach en die rolprent is gebaseer op die boek *Try for white* deur Basil Warner. Dit handel oor die lewe van bruin mense.

## Genre 
Die rolprent is 'n romantiese drama. Dit het geen ouderdomsperk nie.

## Hoofrolspelers 
* Katinka Heyns as Alida Brink
* Jill Kirkland as 	Catherine Winters / Katrina September
* Don Leonard as Kimberley
* Cobus Rossouw as Adam September
* Joe Stewardson as vader Alex Trewellyn
* Carel Trichardt as mnr. Brink

## Storie 
Katrina en haar seun, Paul, lyk en leef soos wit mense, maar is bruin. Paul, wat pas teruggekeer het van Engeland en 'n werk aangebied is as dokter by die Groote Schuur-hospitaal in Kaapstad, weet nie dat hy bruin is nie. 'n Nuwe pastoor, Alec Trevellan, arriveer en raak verlief op Katrina. Hy het ook 'n donker verlede. Katrina se broer, Adam, waarsku beide Katrina en Alec om nie te trou nie. Hy nooi Alec om die dorpie te besoek waar Katrina grootgeword het.

## Sien ook 
* Lys van Afrikaanse rolprente

## Eksterne skakels 
* IMDB fliek databasis
Patrick Mynhardt

**Patrick Beattie Mynhardt** (12 Junie 1932, Bethulie, Vrystaat, Suid-Afrika  - 25 Oktober 2007, Londen, Engeland) was 'n Suid-Afrikaanse film- en teaterakteur.

Hy het in meer as 150 verhoogproduksies in Suid-Afrika en Engeland opgetree, asook in 100 plaaslike en internasionale rolprente, TV-programme en 'n opera. Hy is in Londen oorlede waar hy in sy eenmanvertoning *Boy from Bethulie* in die Jermyn Street Theatre in die Weseinde opgetree het.

## Vroeë lewe 
Mynhardt is in Bethulie in die Vrystaat gebore as die seun van Johannes Tobias Mynhardt en Elizabeth Beattie. Hy het aan die De La Salle-kollege in Oos-Londen gematrikuleer en drama aan die Rhodes-universiteit studeer voor hy in 1953 by die National Theatre Organisation aangesluit en deur Suid-Afrika getoer het. In 1954 het hy na Londen getrek om die Central School of Speech and Drama by te woon en teen die einde van 1960 het hy weer na Suid-Afrika teruggekeer.

In 1999 ontvang Mynhardt saam met Sandra Prinsloo die Erepenning vir Toneelkuns van die Suid-Afrikaanse Akademie vir Wetenskap en Kuns.

## Filmografie 
### Films 
* Vadertjie Langbeen, 1955 (Mynhardt se rolprentdebuut)
* The Hellions (rolprent), 1961
* Diamond Walkers (rolprent), 1965
* The Naked Prey (rolprent), 1966
* Seven Against the Sun (rolprent), 1967
* The Jackals (rolprent), 1967
* Majuba: Heuwel van Duiwe, 1968
* Vrolike Vrydag die 13de, 1969
* Three Bullets for a Long Gun (rolprent), 1970
* Jannie totsiens (rolprent), 1970
* Z.E.B.R.A., 1971 as Charles Lester
* Die Voortrekkers (rolprent), 1973
* Target of an Assassin, 1976
* Forever Young, Forever Free (rolprent), 1976
* Lew Diamants du président (rolprent), 1977
* Scotty & Co. (rolprent), 1979
* Zulu Dawn (rolprent), 1979
* A Game for Vultures (rolprent), 1979
* Pour tout l'or du Transvaal (rolprent), 1979
* Gräset sjunger (rolprent), 1981
* Torn Allegiance (rolprent), 1984
* Broer Matie, 1984
* Vyfster: Die Slot, 1985 as Pappa
* Skollie, 1984 as Pappa
* Scavengers (rolprent), 1988
* The Emissary (rolprent), 1989
* A Private Life (rolprent), 1989
* Oddball Hall (rolprent), 1990
* The Visual Bible: Matthew (rolprent), 1993
* A Good Man in Africa (rolprent), 1994
* Suburban Bliss (rolprent), 1996
* Pride of Africa (rolprent), 1997
* Operation Delta Force 2: Mayday (rolprent), 1998
* Cold Stone Jug (rolprent), 2003
* Stander, 2003

### TV-programme 
* Vyfster, 1984 (TV-reeks) as Pappa

## Verwysings 
## Eksterne skakels 
*
* Patrick se amptelike webwerf 
* Fifty years of Patrick Mynhardt 
* Remembering Patrick Mynhardt 
* Patrick Mynhardt, remembered fondly
* Final curtain for Patrick Mynhardt 
* Actor Patrick Mynhardt dies
* Patrick Mynhardt passes away in London
* Patrick Mynhardt at Who's Who 
* Patrick Mynhardt 'was Magic'
* Tributes pour in for actor Patrick Mynhardt 
*South Africa says Hamba Kahle to 3 famous South Africans 
*Lucky and Patrick: Tale of two friends
Al Debbo

**Al Debbo** (1924–2011) was ’n legendariese akteur, komediant en sanger. Hy is bekend vir liedjies soos *Sonbrilletjies*, *Hasie*, *Tantes van Nantes*, *Brakke van Turffontein* en *Bolandse nooientjie*. Debbo het altesaam in twintig rolprente gespeel. Die eerste was *Die kaskenades van dokter Kwak* in 1948 en die laaste *Oh Shucks I’m Gatvol* in 2004.

## Biografie 
Al Debbo se pa, Azar het in die vroeë 1900’s uit Libanon na Suid-Afrika geïmmigreer om te help om treinspore te bou. Hier het hy Al se ma, ook ’n Libanees, ontmoet en is hulle later getroud.

Hy begin sy werkloopbaan as ’n ambagsman, maar begin later om voltyds te sing. In 1948 speel hy as akteur in sy eerste rolprent, Die kaskenades van dokter Kwak.

Hy is op 13 Julie 2011 op 87-jarige ouderdom oorlede in ’n hospitaal in Bloemfontein nadat hy drie weke tevore vir ligte longontsteking opgeneem is. Hy is ook vir hartversaking behandel.

Hy en sy vrou, Ansa het twee seuns gehad, Alec en Azar. Sy kinders uit sy eerste huwelik was Alvin, Margie, Melody, Bonnita en Diane.

## Toekennings 
Al Debbo ontvang in 1999 ’n toekenning van die ATKV vir sy bydrae tot Afrikaanse vermaak. In 2005 ontvang hy ’n SAMA-toekenning vir lewenslange bydrae.

Die SA Akademie se eeufeesmedalje is in 2009 tydens die eeufeesvierings aan hom toegeken as erkenning vir sy jarelange toewyding as kunstenaar wat oor dekades in Afrikaans opgetree het.

## Musiekalbums 
Al Debbo het die volgende musiekalbums uitgereik:

**Ek lewe nog (CDVILLA 101)**
# *Die Aftree-oord*
# *Hoera vir die Diereryk*
# *As Ek Maar Net*
# *Jodellied*
# *Nuuskierige Agie*
# *Dis Lekker by die See*
# *Ek Lewe Nog*
# *Bankrot*
# *Oempie Doempie Domkop*
# *Harteliefie*
# *Snork*

**Pieringoog Potpourri Al Debbo sê dankie (CAMELUSAL1 Carmelus Musiek)** (2000)
# *Hasie*
# *Tantes van Nantes*
# *Waar Is Jy?*
# *Pens & Pootjies*
# *Daar’s ’n Wind Wat Waai*
# *Saans as die Sterre*
# *Diki Diki Daai Daai*
# *Bolandse Nooi’ntjie*
# *Sonbrilletjies*
# *Brakke van Turffontein*
# *Die Trane die rol oor Bokkie*
# *Gebed met Jaques Botes* (Koos du Plessis)

## Rolprente 
Hy het altesaam 20 rolprente (van 1948 tot 2004) op sy kerfstok. Van sy rolprente sluit in:

* *Die kaskenades van Dr. Kwak* (1948)
* *Kom Saam, Vanaand* (1949)
* *Hier’s ons weer* (1950)
* *Alles sal regkom* (1951)
* *Altyd in My Drome* (1952)
* *Die avonture van Kammie Kamfer* (1954)
* *Dis Lekker om te Lewe* (1957)
* *Donker Afrika* (1957)
* *Fratse in die vloot* (1958)
* *Hou die Blink Kant Bo* (1960)
* *Boerboel de Wet* (1960)
* *Gevaarlike Spel* (1962)
* *Tom, Dirk en Herrie* (1962)
* *Die geheim van Onderplaas* (1962)
* *Die wonderwêreld van Kammie Kamfer* (1964)
* *Stadig oor die Klippe* (1969)
* *Pens en Pootjies* (1974)
* *Kniediep* (1975)
* *Haak Vrystaat* (1976)
* *Oh Shucks I’m Gatvol* (2004)

## Verwysings 
## Sien ook 
* Lys van Suid-Afrikaanse musikale kunstenaars
* Frederik Burgers, akteur wat gereeld saam met Debbo in rolprente te siene was.

## Eksterne skakels 
* Al Debbo (83) steeds op verhoë (Die Burger)
*
Altyd in my drome (rolprent)

**Altyd in my drome**  is 'n Afrikaanse rolprent wat in 1952 uitgereik is. Die regisseur en skrywer was Pierre de Wet. Die speeltyd van die rolprent is 78 min.

## Genre 
Die rolprent is 'n musiekblyspele.

## Hoofrolspelers 
* Frederik Burgers
* Al Debbo
* Pierre de Wet
* Hendrik Susan
* Hanlie van Niekerk
* Pieter Hauptfleisch as Mnr. Botha
* Taffy Kikillus as homself (nie gekrediteer nie)

## Sien ook 
* Lys van Afrikaanse rolprente

## Eksterne skakels 
* IMDB fliek databasis
Aude (rivier)

Die '**Aude**  is 'n rivier in die suide van Frankryk met sy oorsprong in die Pireneë wat 224 kilometer verder in die Middellandse See uitmond nadat dit deur die gewes Languedoc-Roussillon gevloei het.

Die naam van die departement Aude is van die rivier afkomstig.

## Verwysings
Pax Romana

[duimnael|250px|regs|Romeinse Ryk ten tye van sy grootste strekking met die oorwinnings van [Trajan.]]

**Pax Romana** (Latyns vir "Romeinse Vrede") was die lang tydperk van relatiewe vrede en minimale uitbreiding deur militêre mag wat deur die Romeinse Ryk ondergaan is in die eerste en tweede eeue n.C. Aangesien dit deur Die Keiser Augustus bewerkstellig is, word daar soms daarna verwys as **Pax Augustana**.

Die idee van "Pax Romana" is vir die eerste keer deur Edward Gibbon voorgestel in sy *The History of the Decline and Fall of the Roman Empire* Gibbon het egter nie die term "Pax Romana" gebruik nie; een van die vroegste verwysing na die term is afkomstig uit die Maart 1853 uitgawe van Fraser's Magazine. Gibbon het voorgestel dat 'n tydperk van gematigheid onder Augustus en sy opvolgers  bestaan het en geargumenteer dat generale wat geneig was tot uitbreiding (soos byvoorbeeld Germanicus, Agricola en Corbulo) deur die Keisers in toom gehou is en teruggeroep is tydens hulle oorwinning. Gibbon lys die oorwinnings oor Brittanje onder Claudius en die oorwinnings van Trajan as uitsonderings tot die beleid van gematigheid en plaas die einde van die tydperk op die dood van Marcus Aurelius in 180 n.C., ondanks die voltrekking van vrede deur laasgenoemde se seun Commodus in dieselfde jaar.

Ten spyte van die term was die tydperk nie sonder gewapende konflik nie, aangesien Keisers gereeld opstande moes onderdruk. Verder het beide grensgevegte en Romeinse oorwinningsoorloë in die tydperk plaasgevind. Trajan het 'n reeks veldtogte teen die Parthiane geloods tydens sy bewind en Marcus Aurelius het byna die hele laaste dekade van sy bewind spandeer om die grense van sy ryk te verdedig, veral teen die Germaanse stamme. 'n mens kan inderdaad redeneer dat Rome konstant in een of ander konflik betrokke was tydens die  "Pax Romana."

Nogtans is die binneland van die ryk grootliks onaangeraak gelaat deur oorlog en die Pax Romana was 'n tydperk van relatiewe kalmte waarin Rome geen groot burgeroorloë ondervind het soos wat die geval in die 3de eeu n/C. was nie, nog ernstige invalle soos die van die Tweede Puniese oorlog drie eeue te vore. In die tydperk het Romeinse handel floreer, ongehinderd deur rowers of moordende vyandige troepe.

Gegrond op die vernaamheid van die konsep *Pax Romana* het historici variasies op die tema bedink om tye van relatiewe vrede te beskryf. Dit sluit in Pax Egyptiana, Pax Americana, Pax Assyriaca, Pax Britannica, Pax Europeana, Pax Germanica, Pax Hispanica, Pax Minoica, Pax Mongolica, Pax Ottomana, Pax Sinica, Pax Communistica en Pax Sovietica.

Die term word ook deur *Pax Romana ICMICA/MIIC*, 'n [//en.wikipedia.org/w/index.php?title=Pax_Romana_ICMICA/MIIC internasionale Vereniging van Katolieke professionele en intellektuele] gebruik.

## Verwysings 
## Eksterne skakels 
* www.unrv.com/early-empire/pax-romana.php
* Pax Romana besperekingsgroep
Anton Myburgh

**Anton Myburgh**, ook bekend as Murgpyp, is 'n Afrikaanse liedjieskrywer en sanger. Sy loopbaan het op 13 begin toe hy vir sy stiefma, Cora Marie, die lied *Ek kan lewe* geskryf het. Hy is ook bekend vir liedjies soos *Boer met sy roer*.

## Lirieke vir Boer met sy roer 
Hier is die lirieke vir *Boer met sy roer*, een van Anton se meer bekende liedjies:

Sit jou hand op die ploeg
In die son sal jy swoeg
Want die boer en sy roer
Word nooit moeg

Want die boer en sy roer
Word nooit moeg om te ploeg
As hy staan staan hy sterker as ’n rots
Sit jy kettings om sy taal
Sal die duiwel jou kom haal
Los sy grond
Jy speel met bom se lont

## Albums 
**Soekmekaar**, 2007 SELECT
# Dream masjien
# Hier staan ek weer
# Soekmekaar
# Boer en sy roer
# Vlam in my hart
# Voetspore
# Spinnekop
# Jolene
# Van die aarde
# Baby jy´s nog lief vir my
# Choc 99
# Blaartjie
# Onder my vel
# Adam se feetjieland
# Ek´s fyn
# Jackie McKay
# Reënboog
# Murg Medley: Katrina/Deur die Straights/Kosie/Spinnekop/Saartjie van Biesievlei

## Sien ook 
* Lys van Suid-Afrikaanse musikante

## Eksterne skakels 
*
Hideki Tojo

**Hideki Tojo** (Japannees: 東條 英機 *Tōjō Hideki*; Tokio, 30 Desember 1884 - 23 Desember 1948, Tokio) was 'n Japannese militaris en politikus van die Tweede Wêreldoorlog.

## Sy lewe tydens die Tweede Wêreldoorlog 
Tojo was 'n generaal in die Japannese weermag. In 1933 is hy tot generaal-majoor bevorder en word die hoof van die Kantoleër in Mantsjoekwo. In 1936 is hy tot luitenant-generaal bevorder. Tojo was één van die mense wat Japan in die oorlog betrokke gekry het. Hy was 'n aanhanger van die Groot-Japanse gedagte en het één Asië, gelei deur Japan, voorgestaan. Hy was die oorlogsminister tot 1941. In Oktober 1941 het hy soveel mag verkry nadat hy premier van Japan word, dat hy feitlik 'n diktator geword het.

## As leier van Japan 
Hoewel Tojo aanvanklik met die Amerikaners wou onderhandel oor hul sanksies teen Japan na die bloedige oorlog met China, was hy wel 'n voorstander van die aanval op Pearl Harbor in Desember 1941. Tojo kon egter nie die absolute mag inpalm nie, en het in 1944 sy bedanking ingedien na verskeie nederlae.
Pous Formosus

**Formosus**  was die 111de pous van die Rooms-Katolieke Kerk.

## Biografie 
**Pous Formosus** is ongeveer in 816 in Perello, Korsika, gebore . In 864 tydens die bewind van Pous Nicolaas I word hy ingewy as kardinaalbiskop van Porto.  Hy reis in 866 na Bulgarye, en na Duitsland en Frankryk in 869 en 872, om die Rooms-Katolieke Kerk te bevorder.  Formosus oorreed Karel die Kale, koning van Frankryk, om hom deur die pous te laat kroon.  Pous Johannes VIII het die talentvolle Formosus as 'n bedreiging gesien en het hom in 872 afgedank en van verraad beskuldig omdat hy sy bisdom sonder toestemming verlaat het en omdat hy openlik na die pousskap gestrewe het.  Johannes se opvolger Pous Marinus I het die beslissing in 883 ongedaan gemaak.  Formosus  was bekend as diplomaat en het 'n sterk invloed op die sinode van 869  uitgeoefen. Op 6 Oktober  891 volg hy Pous Stefanus V op en regeer tot sy dood op 4 April 896.  Hy word opgevolg deur Pous Bonifatius VI.  
Die naam ‘Formosus’ beteken 'pragtig'. 

## Pontifikaat 
**Pous Formosus** het sy talent vir diplomasie gebruik om die verhoudings tussen Rome en Konstantinopel te verbeter.  Hy het ook die Christendom in Noord-Europa versterk.  Formosus was haaks met hertog Guido III van Spoleto, maar kroon hom tog as keiser van die Heilige Romeinse Ryk in April 892.

Formosus het Arnolf van Karintië oorgehaal om die Italiaanse skiereiland binne te val en beheer oor Italië oor te neem.  In 894 het Arnolf se leër die gebied noord van die Po-rivier beset.  Hertog Guido III van Spoleto is dood in Desember 894 en sy jong seun, keiser Lambert word deur sy vrou Agiltrude grootgemaak.  In die herfs van 895 onderneem Arnolf sy tweede veldtog na Italië en in 896 word hy deur die pous tot keiser van die Heilige Romeinse Ryk gekroon.  Die nuwe keiser het Spoleto probeer aanval, maar het verlam geraak en kon nie sy kampanje voltooi nie.

Na sy dood is sy lyk op bevel van Pous Stefanus VI (VII), onder aanstigting van Lambert en Agiltrude, opgegrawe en aan 'n skynproses onderwerp wat later bekend geword het as die 'Kadawersinode'.  Formosus is veroordeel, drie vingers van sy regterhand is afgekap  en sy lyk is in die Tiber gegooi, maar deur 'n monnik uitgehaal en begrawe.  In November 897 het Pous Theodorus II die besluite van die kadawersinode geannuleer en Formosus in die Sint Pieterskerk laat begrawe.  Later het Pous Sergius III die lyk weer laat opgrawe, dit laat onthoof en weer in die Tiber-rivier gegooi.

## Bibliografie 
*Duff, Eamon (2001). *Saints and Sinners: A History of the Popes*, Yale University Press. 
*Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Eksterne skakels 
*
*
*

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}

|}
Emmy Rossum

**Emmanuelle Grey „Emmy“ Rossum** (* 12 September 1986 in New York Stad), is 'n Amerikaanse aktrise.

## Eksterne skakels 
* Emmy Rossum by die *Internet Movie Database*
* Amptelike webwerf
Queensland

**Queensland** is 'n deelstaat van Australië wat in die noordooste van die Australiese vasteland geleë is. Dit word begrens deur die Noordelike Gebied aan die weste, Suid-Australië aan die suidweste en Nieu-Suid-Wallis in die suide. In die ooste lê die kusgebied by die koraalsee en die Stille Oseaan. Die deelstaat is die tweede grootste ten opsigte van oppervlakte gevolg deur Wes-Australië en die land se dig bevolkste deelstate Nieu-Suid-Wallis en Victoria.

Die gebied is vir die eerste keer deur Australiese inboorlinge en Straat van Torres eilandbewoners bewoon wat ongeveer tussen 40 000 en 65 000 jaar gelede daar aangekom het volgens verskeie dateringstegnieke. Later het Queensland 'n Britse kroonkolonie geword wat afgestig is van die deelstaat Nieu-Suid-Wallis op 6 Junie 1859, 'n datum wat steeds jaarliks herdenk word as Queenslanddag. Die gebied wat tans as Brisbane bekend staan was voorheen die Moreton Bay-strafkolonie gewees wat bedoel was as 'n plek om misdadigers wat herhaaldelik oortree het na toe te stuur. Die staat het later vrye vestigings aangemoedig en vandag word Queensland se ekonomie gedomineer deur die landbou-, toeriste- en natuurlike hulpbronsektore.

Die bevolking is gekonsentreer in die suidooste van Queensland wat die hoofstad Brisbane, Logan City, Ipswich, Toowoomba, die Goudkus en die Sunshine Coast insluit. Ander groot plaaslike sentra sluit Cairns, Townsville, Mackay, Rockhampton, Bundaberg, Hervey Bay en Mount Isa in. Daar word dikwels na die staat as die "Sonskynstaat" verwys aangesien die weer warm is en 'n groot deel van die staat in die trope geleë is.

## Verwysings
M-Net

**M-Net** (oorspronklik 'n afkorting vir Elektroniese Media Netwerk) is 'n betaaltelevisiekanaal in Suid-Afrika wat in 1986 deur 'n konsortium van koerantmaatskappye (insluitend Naspers) tot stand gebring is.

In die vroeë 1990's is M-Net as 'n vaste kanaal by DStv (satelliettelevisie) gevoeg.

M-Net bestuur ook verskeie ander televisiekanale soos: SuperSport, M-Net Movies 1 en M-Net Movies 2, M-Net Series (komedie, realiteitsprogramme en drama), ActionX (aksiefilms en wetenskapsfiksie), K-World (kinderkanaal), Channel O (musiekkanaal), Go (teikengehoor: 14–23 jaar oud), KykNET, die Afrikaanse kanaal en die Afrikaanse musiekkanaal MK.

## Sien ook 
* DStv
* Multichoice

## Eksterne skakels 
*  M-Net se amptelike webwerf
Wes-Gote

(653&ndash;672) behoort het]]
Die **Wes-Gote** (Latyn: *Visigothi*, *Wisigothi*, *Vesi*, *Visi*, *Wesi*, of *Wisi*) was een van twee hoof takke van die Gote, 'n Oos-Germaanse stam, die Oos-Gote was die ander. Die twee stamme was lede van die Germaanse volke wat die Romeinse Ryk tydens die Groot Volksverhuising geteister het nadat 'n Wesgotiese mag onder Alarik I Rome in 410 geplunder het. 

Ná die val van die Romeinse Ryk het die Wes-Gote vir twee en halwe eeu 'n belangrike rol in die geskiedenis van Wes-Europa gespeel.

## Alarik I 
Die Wes-Gote, wat voor die Germaanse Volksverhuising in die Benede-Donau-gebied gewoon het, het ook onder druk van die Hunne ('n Asiatiese volk wat  uit die Ooste) weswaarts geplunder en  verwoes  sover hulle getrek het. 

Onder aanvoering van hul Christenkoning, Alarik, het die Wes-Gote tevergeefs geprobeer om Konstantinopel, hoofstad van die Oos-Romeinse Ryk, in te neem. In 401 het hulle hul pogings laat vaar en deur Griekeland na Italië opgeruk. Na verskeie terugslae, waardeur hulle hul nie van stryk laat bring het nie, het hulle Rome ingeneem en geplunder. Dit was hul derde poging om die stad in te neem. 

Alarik se plan om Noord-Afrika uit Sisilië te verower, het egter skipbreuk gely. Hy het gesterf voordat dit verwesenlik kon word.

## Wes-Gotiese Ryk 
In 418 het Ataulf, die opvolger van Alarik I, Suid-Gallië verower en die grondslag van die Wes-Gotiese Ryk gelê. Tydens die bewind van Eurich (466-484 n.C.) het die Wes-Gote hul veroweringsveldtogte voortgesit en bykans die hele Iberiese Skiereiland verower. Hul Ryk het nou sowat 'n derde van die ou Wes-Romeinse Ryk beslaan.

Die Wes-Gotiese konings was oor die algemeen maar swak. Die inwoners van die Iberiese Skiereiland was hulle vyandig gesind. Aquitanië is deur die Frankiese koning Clovis, van hulle verower. 

In 711 het die Arabiere uit Noord-Afrika die Iberiese Skiereiland binnegeval en die Wes-Gote in die Slag van Jerez de la Frontera verslaan. Dit het die einde van hul ryk beteken. 

## Bronnelys 
* *Kennis*,  vol 8, 1980, bl. 1548-1549, 
[duimnael|regs|300px|Die Wesgotiese Koninkryk van [Toulouse, c. 500, op die stadium wat dit die grootste strekking gehad het.]]
Pous Bonifatius VI

**Bonifatius VI**  was die 112de pous van die Rooms-Katolieke Kerk.

## Biografie 
**Pous Bonifatius VI** is gebore in Rome die seun van Adrianus.  Voor sy verkiesing is hy reeds twee keer afgeset eers as sub-diaken en later as priester (weens onsedelikheid  ref. BBKL).  Na 'n oproer wat gevolg het op die dood van Pous Formosus word hy in April 896 deur die teenstanders van sy voorganger tot pous verkies en regeer slegs vyftien dae tot sy dood in April 896.  Vir ander kort pontifikate sien Lys van kortste pontifikate. Hy word opgevolg deur Pous Stefanus VI (VII).  
Die naam ‘Bonifatius’ beteken 'weldoener'.

## Pontifikaat 
**Pous Bonifatius VI** het slegs vyftien dae regeer.  Party bronne sê hy is dood aan jig, ander dat hy hardhandig afgeset is om plek te maak vir sy opvolger Pous Stefanus VI (VII), die kandidaat van die hertog van Spoleto.

Tydens 'n konsilie in Rome in 898 het Pous Johannes IX Bonifatius se verkiesing ongeldig verklaar omdat Bonifatius weens sy afsettings nie verkiesbaar was nie.  Desondanks word Bonifatius nog steeds gelys as 'n wettige pous in die "Annuario Pontificio".

## Bibliografie
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Egoli

**Egoli** kan beteken:

* Die Suid-Afrikaanse stad Johannesburg, wat soms na verwys word as *eGoli*.
* Die Suid-Afrikaanse TV-sepie Egoli: Plek van Goud.
* Die rolprent Egoli: Afrikaners is plesierig.
* *Egoli Air*, 'n lugredery in Johannesburg, Suid-Afrika.
Hoërskool Hercules

**Hoërskool Hercules** is 'n Afrikaanse hoërskool wat op die hoek van Jennings- en Ribbensstraat in Daspoort, Pretoria geleë is. Die skoolhoof is mnr JJ Enslin.

## Geskiedenis 
Die skool is in 1941 gestig as **Hercules Junior Hoërskool**. Die skool open die daaropvolgende jaar in Januarie 1942 met 186 leerlinge. Die eerste skoolhoof was Mnr. S. Kruger (1942–1961) en die skool se leuse was: "*Vas vat, dit moet*"

Verskeie veranderings word in 1953 aangebring, onder andere:
* Die skool se leuse word verander na: “GROEI” (vir Geregtigheid, Regverdigheid, Opregtheid, Eerlikheid, Integriteit). Die leuse is afkomstig uit die Bybel, Psalm 92 vers 6.
* Die skoolwapen verander met die nuwe leuse asook die naam "Hoërskool Hercules".
* Die skooluniform is groen.
* Die skoollied, geskryf deur Mnr. C.J. Lamprecht, word in gebruik geneem.

Na die stigting van Hoërskool Hercules, is Hoërskool Tuine en Hoër Tegniese Skool Tuine gestig.

## Die skoollied 
Die skoollied, soos deur Mnr. C.J. Lamprecht geskryf:

## Eksterne skakels 
* Leerlinge van Hoërskool Hercules
Wubi

**Wubi** (**W**indows-based **Ub**untu **I**nstaller) is 'n amptelike vrye sagteware, Windows gebaseerde installeerder vir die Ubuntu-bedryfstelsel.

Wubi is as 'n onafhanklike projek van Ubuntu gebore maar word sedert weergawe 8.04 by Ubuntu ingesluit. Wubi kan ook op die Ubuntu Live CD aangetref word  en is ook by Ubuntu 7.10 Gutsy Gibbon weergawe ingesluit.

Die doel van die projek is om gebruikers van Windows bekend te stel aan Linux deur Ubuntu te gebruik sonder om enige risiko te loop om data te verloor as gevolg van formatering of segmentering van hul hardeskywe. Wubi kan ook gebruik word om Ubuntu vanuit Windows te oninstalleer.

Wubi is nie 'n virtuele masjien nie, dit skep eerder 'n alleenstaande installasie binne 'n lusgemonteerde toestel. Dit is nie opsigself 'n Linux-verspreiding nie maar eerder 'n installeerder vir die Ubuntu bedryfstelsel. 'n Weergawe vir die Mac OS-bedryfstelsel, Mubi, word ook in die vooruitsig gestel.

## Beperkinge 
* Hibernering word nie ondersteun nie.
* Wubi se lêerstelsel is meer kwesbaar vir probleme wat spruit uit skielike kragonderbrekings as 'n normale lêerstelsel.

## Verwysings en voetnotas 
## Eksterne skakels 
* Wubi se amptelike webwerf
* Wubi-gids op die amptelike Ubuntu Wiki
* Meta-skakels 
* Amptelike Wubi forum
* Die linux weergawe van die projek se webwerf.